এই সময় ডিজিটাল ডেস্ক: কিরণমালার কটকটি কে এখনও লোকে মনে রেখেছে। দর্শকদের মধ্যে এখনও জনপ্রিয়তা বজায় রেখেছেন ভক্তের ভগবান শ্রীকৃষ্ণের 'কানাই'। এবার আসছেন মহাদেব। শিবের জীবন, সতীর সঙ্গে সম্পর্ক, পার্বতীর সঙ্গে সংসার জীবন, দুষ্টের দমন- এই সব গল্প নিয়েই আসছে ওম নমঃ শিবায়। লোকমুখে শিবের নানা কাহিনী প্রচলিত। পুরাণের জানা-অজানার গল্পের মেলবন্ধনেই তৈরি হয়েছে চিত্রনাট্য। ব্যবহার করা হয়েছে উন্নত প্রযুক্তি, তৈরি হয়েছে চোখ ধাঁধানো সেট, এছাড়াও উপরি পাওনা চরিত্রদের অভিনয়।